নরেন্দ্র মোদির ডিগ্রি প্রকাশ্যে এল না, রায়দান মুলতুবি

ওয়েব ডেস্ক: নরেন্দ্র মোদির (Narendra Modi) ডিগ্রি সংক্রান্ত তথ্য প্রকাশে নারাজ দিল্লি বিশ্ববিদ্যালয়ের (Delhi University) মামলায় রায়দান মুলতবি দিল্লি হাইকোর্টের (Delhi High Court)।

তথ্য জানার অধিকার অনুযায়ী জনৈক নীরজ কুমারের ১৯৭৮ সালে বিএ পরীক্ষায় উত্তীর্ণ সকলের রোল নম্বার, নাম, প্রাপ্ত নম্বর এবং সামগ্রিক ফল জানতে চেয়ে আবেদন। দিল্লি বিশ্ববিদ্যালয়ের সেন্ট্রাল পাবলিক ইনফরমেশন অফিসার তৃতীয় পক্ষের সেই আবেদন নাকচ করেন। সেই সূত্রে সেন্ট্রাল ইনফরমেশন কমিশনে আবেদন নীরজের। শিক্ষা সংক্রান্ত তথ্য জনগণের জানার অধিকারের মধ্যে পড়ে। তাই আবেদন মত তথ্য প্রকাশের নির্দেশ কমিশনের। এই নির্দেশের বিরুদ্ধে দিল্লি হাইকোর্টে আবেদন বিশ্ববিদ্যালয়ের।

আরও পড়ুন: নির্ভীক সাংবাদিকতার জন্য ‘দানিশ সিদ্দিকী সাংবাদিকতা পুরস্কার’ ঘোষণা

কত শিক্ষার্থী ওই বছরে পরীক্ষায় অংশ নিয়েছিল, কতজন পরীক্ষায় উত্তীর্ণ হয় বা অসফল হয়েছিল সেই তথ্য প্রকাশে তাদের কোনও বাধা নেই। কিন্তু সব শিক্ষার্থীর পরীক্ষা সংক্রান্ত যাবতীয় তথ্য, নাম এবং তাদের বাবার নাম নম্বর সহ প্রকাশ করা যায় না। কারণ সেগুলি পরীক্ষার্থীদের ব্যক্তিগত তথ্য। জানায় বিশ্ববিদ্যালয়। আদালতকে এমন তথ্য দেখাতে বাধা নেই। ১৯৭৮ সালের ডিগ্রি রয়েছে। কিন্তু কোনও একজনের কৌতূহলের নিবৃত্তি ঘটাতে এমন তথ্য ওই আইন অনুযায়ী প্রকাশ করা যায় না। কেউ একজন অন্য কারুর ডিগ্রি সংক্রান্ত তথ্য চাইলেই তা দেওয়া যায় না। বিশ্ববিদ্যালয়ের দাবি।